Ritratti: Facebook - Malta Philharmonic Orchestra / Angele Galea .td_uid_2_61f7d8eed70c9_rand.td-a-rec-img{text-align:left}.td_uid_2_61f7d8eed70c9_rand.td-a-rec-img img{margin:0 auto 0 0} Il-preżentatriċi u attriċi Angele Galea qalet li waqt il-Malta Film Awards, sar investiment fuq l-ispettaklu, u mhux fil-kontenut tal-films nominati. Dan qalitu f'diskussjoni li saret waqt il-Morning Show fuq l-istazzjon 103 Malta's Heart. Mistoqsija dwar jekk l-intenzjoni ta' dan l-avveniment kienx li jitwassal f'pajjiżi oħra u jiżdied il-kummerċ tal-films, Galea tkellmet dwar il-Film Awards tal-Iżlanda. Il-preżentatriċi qalet li l-Iżlanda, pajjiż li għandu popolazzjoni daqs ta' Malta, ma jonfqux somom kbar ta' flus meta jagħmlu l-film awards tagħhom. Galea għamlet referenza għal ritratt li ttella' fuq Facebook minn Oliver Mallia, li juri d-differenza bejn il-Film Awards ta' Malta u tal-Iżlanda. One is the enormous stage for this evening's edition of Malta Film… Posted by Oliver Mallia on Saturday, January 29, 2022 L-attriċi qalet ukoll li l-Iżlanda jesportaw ħafna filmsJekk nieħdu l-aħħar film li għamel ir-rotta madwar id-dinja, Luzzu, dawn kellhom iqanċu minn kullimkien biex ilaħħqu mal-finanzi biex toħroġ film. Galea nnotat li l-flus li ntefqu fil-Malta Film Awards, kienu jservi erba' snin ta' fondi li jinqasmu bejn l-artisti Maltin kollha. "Investi fil-kontenut, fil-film, dak hu kif tolqot l-industrija internazzjonali, kif tippreżenta l-film Malti", spjegat Galea. "Daqqa ta' ħarta u insult li ma ntgħażilx preżentatur Malti" – Angele Galea Mistoqsija dwar jekk avveniment li jirrikonoxxi dak li hu Malti għandux jiġi ppreżentat bl-Ingliż, Angele Galea qalet li l-ewwel hu importanti li wieħed jara fejn se jiġi ppreżentat dan l-ispettaklu kbir. "Jekk l-udjenza kienet Maltija, u tifhem bil-Malti, qegħdin nitkellmu dwar prodott Malti. Ma tantx naqbel li l-Malti ma ntużax", żiedet tgħid l-attriċi. Hija qalet ukoll li hija daqqa ta' ħarta kbira u insult li ma ntgħażilx preżentatur Malti meta hawn ħafna preżentaturi ta' kapaċità kbira. Angele Galea qalet ukoll li l-problema ta' dan l-avveniment kien li rrikonoxxa lill-artisti, mingħajr ma sar investiment sew fl-artisti Maltin. "Dan l-avveniment għandu jagħti ġieħ lill-artisti biss wara li Malta tkun investiet fl-artisti tagħha", spjegat il-preżentatriċi. "Għaliex ħadd ma libes maskra waqt il-Malta Film Awards?" – Howard Keith F'kitba fuq Facebook, Howard Keith Debono, li huwa membru tal-ġurija ta' X Factor Malta, staqsa għaliex il-membri tal-udjenza tal-Malta Film Awards ma kinux libsin maskri, u għaliex ma ntalbux ipoġġu bilqiegħda fi clusters. Debono nnota wkoll li filwaqt li kull min jattendi avveniment ġewwa għandu jobdi l-miżuri ta' kontra l-Covid-19, dan jidher li ma sarx waqt il-Malta Film Awards. Filwaqt li Debono faħħar ix-xogħol li sar biex jiġu rikonoxxuti l-films Maltin, huwa qal li jekk vera ntefqu aktar minn €2 miljun fuq dan l-ispettaklu, wieħed għandu jistaqsi għaliex dan seħħ, Huwa qal li mhux se jikkummenta dwar l-użu tal-lingwa Ingliża, iżda saħaq li l-Industrija tal-Films u tat-televiżjoni ta' Malta għandha taqa' taħt Ministeru wieħed. Fil-post tiegħu, Grech staqsa wkoll xi tfisser eżatt li tkun Malti, u x'fissret il-preżentazzjoni barranija. Grech tkellem ukoll dwar in-nies li ma libsux il-maskri waqt is-serata, u żied jgħid li t-tfal jagħmlu jum sħiħ libsin il-maskri jew meta jattendu bnadi oħra. Jista' xi ħadd jispjegali għaliex il-Malta Film Awards injora l-Malti b'dan il-mod? Xi tfisser eżatt li tkun Malti għal… Posted by Sergio Grech on Sunday, January 30, 2022 .td_uid_3_61f7d8eed7835_rand.td-a-rec-img{text-align:left}.td_uid_3_61f7d8eed7835_rand.td-a-rec-img img{margin:0 auto 0 0}